Forundersøgelse vedrørende funktionsudbud af asfaltbelægninger 
Sagsfremstilling 
110.                Forundersøgelse vedrørende funktionsudbud af asfaltbelægninger - Åbent 
  
  
SAGENS INDHOLD 
Denne sag omhandler stillingtagen til, hvorvidt der skal igangsættes funktionsudbud af asfaltbelægninger i [adresse] 
Kommune samt stillingtagen til, hvad eventuelle tiloversblevne midler fra forundersøgelsen skal anvendes til. 
  
Vejdirektoratet har udarbejdet et notat, der anslår det økonomiske potentiale i at funktionsudbyde 663 km vej 
udenfor byområder i en 15-årig kontrakt. Notatet giver ligeledes et billede af det generelle tilstandsniveau af vejnettet 
i [adresse]. Se bilag 1. 
  
Notatet viser, at det aktuelle tilstandsniveau af vejnettet i [adresse] ligger indenfor gennemsnittet i andre 
danske kommuner. Det kan derfor konkluderes, at det efterslæb på vejvedligehold i [adresse], der blev 
konstateret ved seneste analyse i 2010, er indhentet.  
  
Vejdirektoratet har anslået en potentiel årlig besparelse på 1,5 mio. kr. ved indgåelse af en funktionskontrakt 
sammenlignet med traditionel udbudsform. Vejdirektoratet understreger dog, at der er stor usikkerhed i dette 
estimat. 
  
Det er også usikkert om forholdet mellem de to udbudsformer vil holde over en 15-årig periode. I vurderingen af 
besparelsen indgår forskellige forudsætninger samt erfaringstal fra tidligere udbud. Faktiske tilbudspriser kan derfor 
afvige fra beregningen.  
  
Samtidig fremgår det, at gennemførsel af funktionsudbud kan forventes at kræve en engangsinvestering på minimum
1,5 mio. kr.  
  
Da funktionskontrakter typisk bliver indeksregulerede efter asfaltprisindekset, er det heller ikke muligt at forudsige 
prisudviklingen i kontraktperioden.  
  
VURDERING 
Funktionskontrakten har sin styrke i tilfælde, hvor et efterslæb på vejvedligehold skal indhentes, eller vejnettets 
tilstand ønskes sikret over en længere periode. Funktionsudbud kan her medvirke til at sikre et mere langsigtet og 
 
Teknik- og 
Miljøudvalget 
9. november 2015 
Sagsnr. 710-2015-
22091 
Dok.nr. 710-2015-
147707 
Sagsbehandler 
DPCHHN 
  
Tidl. politisk behandling 
  
Forventet sagsgang 
TM-U 
Lovgrundlag 
  
hensigtsmæssigt vedligehold af vejnettet til de fastsatte tilstandskrav. Det generelle tilstandsniveau af vejnettet i 
Favrskov Kommune er imidlertid forbedret væsentligt de senere år, og der er derfor ikke tale om et egentligt 
efterslæb på vejvedligehold. 
  
Ved indgåelse af en funktionskontrakt overlades ansvaret for vedligeholdelsen af vejnettet til entreprenøren, der frit 
kan prioritere vedligeholdelses- og slidlagsarbejder i kontraktperioden, så længe de fastsatte tilstandskrav 
overholdes. Entreprenøren modtager en fast årlig betaling, uafhængigt af det faktisk udførte arbejde. Det kan derfor 
være vanskeligt at efterkomme særlige lokale ønsker, der måtte opstå i kontraktperioden. Entreprenøren har ingen 
ansvar for vejnettet efter kontraktudløb, og der vil derfor ikke være incitament til at vælge langsigtede 
vedligeholdelsesløsninger i den sidste del af kontraktperioden. Vejnettets restlevetid ved kontraktudløb må ligeledes 
forventes at være på samme niveau som ved kontraktstart. 
  
En rundspørge til kommuner med igangværende funktionskontrakter viser, at kontrakter hovedsageligt bliver indgået 
for at indhente et efterslæb på vejvedligehold. Vedligehold af rabatter bør ligeledes være indeholdt i en 
funktionskontrakt. Disse arbejder kan tages ud af driftskontrakten med HedeDanmark uden økonomiske 
konsekvenser. Det vil dog kræve dataindsamling af aktuel rabattilstand på de omfattede strækninger, hvilket vil øge 
den nødvendige investering for gennemførsel af funktionsudbud.  
  
De adspurgte kommuner har oplevet besparelser på drift af belægninger, sammenlignet med en teoretisk beregning 
for opretholdelse af tilsvarende tilstand ved traditionelle udbud. Da der må forventes forskelle på det udførte arbejde 
de to kontraktformer imellem, kan det dog være svært at foretage en direkte sammenligning. Se bilag 2.    
  
Vurderingen af økonomien i en funktionskontrakt kontra et traditionelt udbud er forbundet med stor usikkerhed, da 
økonomien reelt kun kendes for det første år af kontraktens løbetid. Mange faktorer har indflydelse på udviklingen af 
asfaltpriserne, og det kan derfor ikke tilrådes at indgå en funktionskontrakt udelukkende med henblik på at hente 
besparelser på det fremtidige driftsbudget.  
  
En funktionskontrakt vil begrænse kommunens økonomiske fleksibilitet, da kontrakten binder budgettet over en 15-
årig periode. Beregninger viser, at den forventelige årlige udgift ved opstart af en funktionskontrakt i [adresse] 
Kommune vil være ca. 10 mio. kr., og der bør afsættes ca. 5 mio. kr. årligt til vedligehold af det resterende vejnet 
eksklusiv stiarealer. Det gennemsnitlige årlige budget til vedligeholdelse af asfaltbelægninger har i perioden 2012 til 
2015 været 16,2 mio. kr., fremskrevet til 2015 niveau.   
  
En funktionskontrakt vil typisk blive reguleret af asfaltindekset. Gennem de sidste 14 år er indekset gennemsnitligt 
steget med 3 % om året. Såfremt udsving i asfaltindekset overstiger kommunens almindelige budgetfremskrivning, 
vil det resultere i forringet tilstand af veje i byområder og på stier, da eventuelle besparelser må findes på 
strækninger udenfor funktionskontrakten. 
  
Endvidere skal det bemærkes, at eventuelle gevinster som følge af teknologisk udvikling i kontraktperioden først og 
fremmest vil tilfalde entreprenøren, da vejnettet udbydes til et fast tilstandsniveau. Der vil dog være mulighed for 
opsigelse af kontrakten i en sådan situation, mod et vederlag på 10 % af den resterende kontraktsum. 
  
Endelig skal det bemærkes, at et funktionsudbud vil betyde, at det ikke vil være muligt for kommunen at opnå den 
økonomiske gevinst ved at øge aktiviteten på asfaltarbejder i perioder med gunstige asfaltpriser. 
  
For Vejdirektoratets vurdering af fordele og ulemper ved en funktionskontrakt henvises til side 8 i bilag 1. 
  
Med baggrund i ovennævnte vurderer Teknik og Kultur, at økonomien i en funktionskontrakt er forbundet med stor 
usikkerhed, og der vil ikke være incitament til at vælge langsigtede løsninger mod slutningen af kontraktperioden. 
Efterslæbet på vejvedligehold, som blev konstateret ved den seneste analyse i 2010, er ved at være indhentet. 
Derfor anbefaler Teknik og Kultur, at der ikke gennemføres funktionsudbud på asfaltbelægninger i [adresse] 
Kommune. 
  
ØKONOMI 
Der er i budget 2015 givet en anlægsbevilling på 0,3 mio. kr. til undersøgelse af potentialet i funktionsudbud af 
asfaltbelægninger. Udgiften til udfærdigelse af vedlagte notat beløber sig til 50.000 kr. Der er således 0,25 mio. kr. 
til overs fra budget 2015, som kan anvendes til andre formål.   
  
Teknik og Kultur anbefaler, at restbeløbet på 0,25 mio. kr. anvendes som finansiering til udarbejdelse af en samlet 
mobilitetsstrategi, som besluttet af Byrådet 25. august 2015, under punkt 113. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1. At der ikke igangsættes funktionsudbud af asfaltbelægninger i [adresse].  
2. At restbeløbet på 0,25 mio.kr., som var afsat til en større forundersøgelse, indgår i finansieringen af en samlet 
mobilitetsstrategi for Favrskov Kommune. 
  
BESLUTNING 
  
Bilag 
  
  
  
  
Teknik- og Miljøudvalget, 9. november 2015: 
Fraværende: Torben Jakobsen 
  
Godkendt, idet det præciseres, at Teknik- og Miljøudvalget i forbindelse med det årlige asfaltudbud vil indstille 
en option på ekstra asfaltleverancer. Efter licitationen kan Byrådet beslutte, om man helt eller delvist skal 
fremrykke kommende års asfaltbudget. 
Bilag 1 - Notat fra Vejdirektoratet vedrørende 
tilstand af asfaltbelægninger og 
funktionskontrakter 
710-2015-246233 
Bilag 2 - Notat om erfaringer med igangværende 
funktionskontrakter 
710-2015-243995 
